सामग्री: नित्यानंद राय

नितीश कुमार विरुद्ध तेजस्वी यादव असा सरळ सामना या निवडणुकीत होताना दिसतोय. अर्थात, दोन्हीकडून युत्या-आघाड्या आहेतच. म्हणजेच, नितीश कुमार हे भाजपप्रणित एनडीएचे नेते, तर तेजस्वी यादव हे काँग्रेससोबतच्या महागठबंधनचे नेते आहेत. 

इथेच काही प्रश्न निर्माण होतात, ते म्हणजे, प्रचारात नरेंद्र मोदींसह भाजपच्या नेत्यांची फौज दिसत असली तरी एरव्ही भाजपचे बिहारमधील नेते म्हणवले जाणारे सुशीलकुमार मोदी फारसे पुढे दिसत नाहीत.

सुशीलकुमार मोदी हे काहीसे पडद्यामागे गेल्याचं एकीकडे चित्र आणि दुसरीकडे नित्यानंद राय यांची चर्चा, अशा दोन्ही गोष्टींचा नीट अभ्यास केल्यास आगामी काळातील नवीन समीकरणांचा अंदाज लागतो, सोबत नित्यानंद राय यांना बिहार भाजपमध्ये इतकं महत्त्वं येण्याबाबतही प्रश्न उपस्थित होतात.

बिहार भाजपचं नेतृत्त्व नेमकं कोण करतंय आणि पुढे सत्ता आल्यास भाजपकडे येणारं सर्वोच्च पद कुणाकडे जाऊ शकतं, याचे काही अंदाज राजकीय विश्लेषक वर्तवतात. आपण त्या अंदाजांचा आणि सद्यस्थितीचा आढावा घेऊया.

गेल्या दहा-पंधरा वर्षांचा इतिहास पाहिल्यास लक्षात येतं की, बिहारमध्ये कधीही भाजप सत्तेत असला की, सुशीलकुमार मोदी हे भाजपला सत्तेत मिळणाऱ्या वाट्याचे सर्वोच्च दावेदार असायचे. म्हणजे, उपमुख्यमंत्रिपद भाजपला मिळाल्यास सुशीलकुमार मोदीच त्या पदावर विराजमान व्हायचे, विरोधी पक्षनेतेपदही त्यांच्याकडेच जात असे. मात्र, या निवडणुकीत हे चित्र काहीसं उलट फिरताना दिसतंय. सुशीलकुमार मोदी हे दोन पावलं मागे गेल्याचं चित्र आहे.

सुशीलकुमार मोदी

बिहार निवडणुकीच्या निमित्ताने भाजपच्या वरिष्ठ नेतृत्त्वांनी तयार केलेल्या समित्यांमध्येही फारशी मोठी जबाबदारी सुशीलकुमार मोदी यांच्याकडे दिली गेली नाहीये.

सुशीलकुमार मोदी हे बिहार भाजपच्या चित्रातून बाजूला सारले जात आहेत, एवढीच चर्चेची गोष्ट नाहीय, तर या चित्रात ठळकपणे पुढे येत आहेत ते केंद्रीय गृहराज्यमंत्री नित्यानंद राय हे.

याबाबतच्या सर्व शक्यतांचा आढावा आपण या बातमीतून घेणार आहोत.

तत्पूर्वी आपण सुशीलकुमार मोदी आणि नित्यानंद राय यांनी आजवर राजकारणात भूषवलेली पदं पाहूया. जेणाकरून आपल्याला त्यांच्या राजकीय ताकदीचा अंदाज सुद्धा येईल.

सुशीलकुमार मोदी आणि नित्यानंद राय यांचा प्रवास

राष्ट्रीय स्वयंसेवक संघाचे सदस्य असलेल्या सुशीलकुमार मोदी यांचा राजकारणाशी थेट संबंध आला तो 1973 साली. पटना...\nमागील सामग्री खालीलप्रमाणे सारांशित केली जाऊ शकते:
बिहार विधानसभा निवडणूक आता अंतिम टप्प्यात आली आगे. पण अजूनही राजकारणाची रंगत काही कमी होताना दिसत नाही. आरोप-प्रत्यारोप, दावे-प्रतिदावे, टीका-प्रतिटीका सुरूच आहेत.